Document ID: 32000D0019

KOMMISSIONENS BESLUTNING
af 9. december 1999
om ændring af beslutning 98/371/EF om dyresundhedsbetingelser og udstedelse af sundhedscertifikat ved indførsel af fersk kød fra visse europæiske lande, for så vidt angår visse aspekter i forbindelse med Den Tidligere Jugoslaviske Republik Makedonien (FYROM)
(meddelt under nummer K(1999) 4233)
(EØS-relevant tekst)
(2000/19/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved direktiv 97/79/EF(2), særlig artikel 14, og
ud fra følgende betragtninger:
(1) Der er fastsat dyresundhedsbetingelser og bestemmelser om udstedelse af sundhedscertifikat ved indførsel af fersk kød fra visse europæiske lande i Kommissionens beslutning 98/371/EF(3), senest ændret ved beslutning 1999/538/EF(4);
(2) på grund af problemer i forbindelse med udbruddet af mund- og klovesyge i 1996 blev der ikke givet tilladelse til indførsel af fersk kød fra dyr, der kunne være ramt af mund- og klovesyge, fra Den Tidligere Jugoslaviske Republik Makedonien (FYROM);
(3) på baggrund af de epidemiologiske data fra sero-overvågningsprogrammet, der gennemføres i overensstemmelse med Kommissionens beslutning 97/432/EF(5), vurderes det, at sundhedssituationen er tilfredsstillende, for så vidt angår mund- og klovesyge;
(4) i forbindelse med Kommissionens nylige veterinærkontrolbesøg blev det godtgjort, at FYROM's veterinærmyndigheder på tilfredsstillende vis kontrollerer hele landet, og at det derfor er muligt at tillade indførsel af fersk fåre- og gedekød fra FYROM;
(5) de i denne beslutning fastsatte foranstatninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilag II til beslutning 98/371/EF erstattes af bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 9. december 1999.

Labels: 17
0
3
6
18